CELEX: 22014D0200
Language: ro
Date: 2014-09-25 00:00:00
Title: Decizia nr. 200/2014 a Comitetului mixt al SEE din 25 septembrie 2014 de modificare a anexei XXI (Statistică) la Acordul privind SEE [2015/1268]

30.7.2015   
            
            
               RO
            
            
               Jurnalul Oficial al Uniunii Europene
            
            
               L 202/54
            
         DECIZIA NR. 200/2014 A COMITETULUI MIXT AL SEE
   din 25 septembrie 2014
   de modificare a anexei XXI (Statistică) la Acordul privind SEE [2015/1268]
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (1) a fost încorporat în Acordul privind SEE prin Decizia nr. 58/2014 a Comitetului mixt al SEE din 8 aprilie 2014 (2).
            
         
               (2)
            
            
               Termenul-limită pentru prezentarea, cel târziu până la 17 octombrie 2013, a unei cereri întemeiate în mod corespunzător adresate autorității de supraveghere competente, prevăzut la articolul 6 alineatul (3) din Regulamentul (UE) nr. 549/2013, ar trebui, prin urmare, adaptat, pentru a permite statelor AELS să solicite derogări în temeiul articolului 6 alineatele (1) și (2).
            
         
               (3)
            
            
               Prin urmare, anexa XXI la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa XXI la Acordul privind SEE, punctul 19z [Regulamentul (CE) nr. 549/2013 al Parlamentului European și al Consiliului] se modifică după cum urmează:
   
               1.
            
            
               Adaptările (b) și (c) se renumerotează și devin adaptările (c) și (d).
            
         
               2.
            
            
               Se introduce următoarea adaptare:
               
                           „(b)
                        
                        
                           La articolul 6 alineatul (3), cuvintele «17 octombrie 2013» se înlocuiesc cu cuvintele «în termen de 3 luni de la data intrării în vigoare a Deciziei nr. 200/2014 a Comitetului mixt al SEE din 25 septembrie 2014» în ceea ce privește statele AELS.”
                        
                     
         Articolul 2
   Prezenta decizie intră în vigoare la 26 septembrie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 25 septembrie 2014.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 174, 26.6.2013, p. 1.
   
      (2)  JO L 256, 28.8.2014, p. 35.
   
      (3)  Nu au fost semnalate obligații constituționale.